CELEX: 62016TN0290
Language: hr
Date: 2016-06-07 00:00:00
Title: Predmet T-290/16: Tužba podnesena 7. lipnja 2016. – Fruits de Ponent protiv Komisije

25.7.2016   
            
            
               HR
            
            
               Službeni list Europske unije
            
            
               C 270/64
            
         Tužba podnesena 7. lipnja 2016. – Fruits de Ponent protiv Komisije
   (Predmet T-290/16)
   (2016/C 270/70)
   Jezik postupka: španjolski
   
      Stranke
   
   
      Tužitelj: Fruits de Ponent, SCCL (Alcarràs, Španjolska) (zastupnici: M. Roca Junyent, J. Mier Albert, R. Vallina Hoset, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               Naloži Europskoj komisiji naknadu štete koju su Escarp. S.C.P., Agropecuaria Sebcar, S.L. i Rusfal 2000, S.L., pretrpjeli kao posljedicu njezinih postupanja i propusta u vezi s poremećajima na tržištu breskvi i nektarina tijekom razdoblja 2014., a osobito zbog donošenja Delegirane uredbe Komisije (EU) br. 913/2014 i Delegirane uredbe (EU) br. 932/2014.
            
         
               —
            
            
               Naloži Europskoj komisiji plaćanje:
               
                           —
                        
                        
                           društvu Escarp, S.C.P., iznosa od 121 085,11 eura uvećanog za odgovarajuće kompenzacijske i zatezne kamate.
                        
                     
                           —
                        
                        
                           društvu Agropecuaria Sebcar, S.L., iznosa od 162 540,46 eura uvećanog za odgovarajuće kompenzacijske i zatezne kamate.
                        
                     
                           —
                        
                        
                           društvu Rusfal 2000, S.L., iznosa od 28 808,99 eura uvećanog za odgovarajuće kompenzacijske i zatezne kamate.
                        
                     
         
               —
            
            
               Naloži Europskoj komisiji snošenje troškova.
            
         
      Tužbeni razlozi i glavni argumenti
   
   Predmet ove tužbe jest naknada navodno pretrpljene štete zbog postupanja i propusta Europske komisije u vezi s poremećajima na tržištu breskvi i nektarina tijekom razdoblja 2014. i osobito zbog, ali ne isključivo, donošenja delegiranih uredaba (EU) br. 913/2014 (1) i br. 932/2014 (2).
   U prilog svojoj tužbi tužitelj ističe jedan tužbeni razlog kojim navodi da su ispunjeni uvjeti koje propisuje sudska praksa Zajednice za priznavanje prava na naknadu štete za koju je Unija izvanugovorno odgovorna.
   U tom se pogledu kao prvo navodi da je Komisija svojim postupanjima i propustima dovoljno ozbiljno povrijedila pravna pravila kojima je cilj dodijeliti prava pojedincima, kao što su to načelo dužne pažnje, načela pomoći i zaštite, načelo dobre uprave iz članka 41. Povelje Europske unije o temeljnim pravima i, naposljetku, načelo zabrane arbitrarnosti.
   Tomu je tako s obzirom na to da je Komisija donošenjem mjera za sprečavanje poremećaja na tržištu breskvi i nektarina u ljeto 2014.:
   
               —
            
            
               Donijela mehanizam za slučaj krize koji je ona sama prethodno smatrala neprikladnim i neučinkovitim jer se njime nisu koristile organizacije proizvođača s obzirom na to da su bile premale i nisu imale mogućnosti da se njime koriste.
            
         
               —
            
            
               Nije prikupila informacije o tržištu.
            
         
               —
            
            
               Postupala je, a da nije prikupila prikladne podatke u vezi s mjerama povlačenja.
            
         
               —
            
            
               Postupala je sa zakašnjenjem.
            
         S druge strane, tužitelj ističe da su mjere sufinanciranog povlačenja proizvoda, promocije i besplatne distribucije objektivno bile neprikladne.
   Također se navodi da je Komisija povrijedila dužnost obrazlaganja.
   Kao drugo, ističe se da su tri pogođena društva pretrpjela stvarnu i sigurnu štetu koja je uostalom mjerljiva.
   Naposljetku, između navedene štete i nezakonitog postupanja Komisije postoji uzročna veza.
   
      (1)  Delegirana uredba Komisije (EU) br. 913/2014 оd 21. kolovoza 2014. o utvrđivanju privremenih izvanrednih mjera potpore proizvođačima breskvi i nektarina (SL 2014., L 248, str. 1.)
   
      (2)  Delegirana uredba Komisije (EU) br. 932/2014 оd 29. kolovoza 2014. o utvrđivanju privremenih izvanrednih mjera potpore proizvođačima određenog voća i povrća i o izmjeni Delegirane uredbe (EU) br. 913/2014 (SL 2014., L 259, str. 2.)